Thászosz a Keletrómai Birodalom, később Bizánci Birodalom része volt. A 14. század második felében a genovai Gattilusik terjesztették ki rá hatalmukat, akiknek központja Leszboszon volt. A sziget arkhónja ekkoriban III. Ferenc, a leszbosziak társuralkodója volt. 1462-ben került az Oszmán Birodalom irányítása alá. 1821-ben felkelés tört ki, de kudarcba fulladt. Az 1820-as évek végén II. Mahmud szultán Mohamed Ali pasának adta személyes hűbérbe a Görög szabadságharcban játszott egyiptomi beavatkozásért.